**INSTITUT RUĐER BOŠKOVIĆ**

ZAGREB, Bijenička cesta 54

raspisuje

**N A T J E Č A J**

**za izbor na znanstveno i suradnička radna mjesta**

**te na** **stručna radna mjesta u sustavu znanosti i visokom obrazovanju**

**I. za izbor na znanstveno radno mjesto:**

1. znanstveno radno mjesto **znanstveni suradnik** u Zavodu za molekularnu medicinu, Laboratorij za istraživanje neurodegenerativnih bolesti, za rad u području biomedicine i zdravstva, polje temeljne medicinske znanosti, s akademskim stupnjem doktora znanosti iz područja prirodnih znanosti, polje biologija, s višegodišnjim iskustvom u istraživanju molekularno-genetičke osnove neurodegenerativnih bolesti, proteinopatija te primjene molekularno-bioloških, biokemijskih i stanično-bioloških metoda; prednost će imati kandidati sa snažnim međunarodnim iskustvom, pozvanim predavanjima na konferencijama i inozemnim institucijama, kao i realiziranim voditeljstvom projekata i/ili suradnjama te uspješnim mentoriranjem, 1 izvršitelj/-ica

**Kriteriji za izbor na znanstveno radno mjesto:**

Kandidat treba ispunjavati kriterije propisane Zakonom o visokom obrazovanju i znanstvenoj djelatnosti, nacionalne kriterije propisane Pravilnikom o uvjetima za izbor u znanstvena zvanja (NN 28/17, 72/19, 21/21 i 111/22), internet adrese:

<https://narodne-novine.nn.hr/clanci/sluzbeni/2017_03_28_652.html>

<https://narodne-novine.nn.hr/clanci/sluzbeni/2019_07_72_1558.html>

<https://narodne-novine.nn.hr/clanci/sluzbeni/2021_03_21_494.html>

<https://narodne-novine.nn.hr/clanci/sluzbeni/2022_09_111_1637.html>

i dodatne kriterije propisane Pravilnikom o dodatnim kriterijima za izbor na znanstvena radna mjesta Instituta Ruđer Bošković (dalje u tekstu: Pravilnik o dodatnim kriterijima za izbor na znanstvena radna mjesta), internet adresa:

<https://www.irb.hr/content/download/32300/1535710>

Uz prijavu na natječaj treba priložiti:

1. životopis - opći podaci, podaci o školovanju, stečena sprema i akademski stupanj doktora znanosti, dosadašnje kretanje u službi

2. dokaz o akademskom stupnju

3. sažetak znanstvene djelatnosti od zadnjeg izbora

4. podatke o udovoljavanju Nacionalnih sveučilišnih, znanstvenih i umjetničkih kriterija propisanih Pravilnikom o uvjetima za izbor u znanstvena zvanja

5. program planiranih istraživanja (do jedne stranice teksta)

6. listu s prijedlogom uglednih inozemnih znanstvenika od kojih će stručno povjerenstvo zatražiti pisma preporuke i to za:

- znanstvenog suradnika – dva inozemna znanstvenika

7. popis znanstvenih radova

8. popis najznačajnijih radova sukladno članku 19. stavku 1. točki 10. Pravilnika o dodatnim kriterijima za izbor na znanstvena radna mjesta

9. podatke o ispunjavanju dodatnih kriterija za izbor na znanstvena radna mjesta iz članaka 5.-18. Pravilnika o dodatnim kriterijima za izbore na znanstvena radna mjesta, uključujući podatke o indeksiranosti i citiranosti radova, čimbenicima odjeka časopisa i h-indeksu, podatke o glavnom autorstvu te kontakte predstavnika kolaboracije ili glavnog autora (u slučaju kada je potrebno utvrditi doprinos kandidata pri nastanku rada)

10. ako je kandidat zaposlenik Instituta Ruđer Bošković, dužan je priložiti Potvrdu o indeksiranosti i citiranosti radova, čimbenicima odjeka časopisa i h-indeksu, a u ostalim slučajevima navedenu Potvrdu pribavit će stručno povjerenstvo.

Kandidat koji je visokoškolsku kvalifikaciju stekao u inozemstvu mora uz prijavu na natječaj za znanstveno radno mjesto priložiti Mišljenje o vrednovanju inozemne visokoškolske kvalifikacije izdano od Agencije za znanost i visoko obrazovanje ili Potvrdu o pokretanju postupka vrednovanja inozemne visokoškolske kvalifikacije Agencije za znanost i visoko obrazovanje.

Na znanstveno radno mjesto može se zaposliti osoba koja je upisana u Upisnik znanstvenika.

Radni odnos na znanstvenom radnom mjestu zasniva se na neodređeno vrijeme.

**II. za izbor na suradnička radna mjesta:**

1. suradničko radno mjesto **viši** **asistent** u Zavodu za molekularnu medicinu, Laboratorij za epigenomiku, za rad u području biomedicine i zdravstva, polje temeljne medicinske znanosti - na HRZZ projektu „Metabolizam serina, kurkumin i odgovor stanica raka na cisplatinu *in vitro*“ (*CanSer*), 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja biomedicine i zdravstva, polje temeljne medicinske znanosti ili farmacija, ili iz područja prirodnih znanosti, polje biologija,
* iskustvo u eksperimentalnom radu korištenjem metoda molekularne biologije,
* aktivno znanje engleskog jezika u govoru i pismu.

Prednost će imati kandidati s iskustvom rada u eksperimentalnoj onkologiji, a osobito s poznavanjem temeljnih principa zloćudne preobrazbe i prijenosa signala u zloćudno promijenjenim stanicama.

1. suradničko radno mjesto **viši asistent** u Zavodu za fizičku kemiju, Laboratorij za biokoloide i površinsku kemiju, za rad na NPOO PTT projektu „Povećana nutritivna vrijednost i zaštita prehrambenih proizvoda biokompatibilnim nanočesticama*“* (NANOFLAVNUTRIPROTECT), za istraživanje optimizacije preparacije nanonosača s ugrađenim flavonoidima te implementaciju teorijskih formalizama u izradi znanstvenih publikacija, 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje kemija,
* aktivno znanje engleskog jezika u govoru i pismu.

Prednost će imati kandidati s iskustvom u istraživanju kemijske preparacije i karakterizacije nanomaterijala s primjenom u nanobiotehnologiji, isporuci lijekova, koloidnoj kemiji i biofizici, s objavljenim radovima, osobnim izlaganjima na znanstvenim konferencijama i sličnim skupovima, te s priznanjima, nagradama i sl. za izvrsnost u studiranju i istraživačkom radu.

1. suradničko radno mjesto **viši asistent** u Zavodu za molekularnu biologiju, Laboratorij za neurokemiju i molekularnu neurobiologiju, za rad u području prirodnih znanosti, polje biologija - na HRZZ projektu „Otkrivanje poveznica između peripartalnog mentalnog i metaboličkog zdravlja putem metabolomičkih i genetičkih analiza“, 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz biologije, biomedicine ili molekularnih bioznanosti,
* aktivno znanje engleskog jezika u govoru i pismu.

Prednost će imati kandidati s iskustvom u bioinformatici, naprednoj statistici, metabolomici i metodama molekularne biologije te s izraženim interesom za rad na multidisciplinarnim istraživačkim projektima.

1. suradničko radno mjesto **viši asistent** u Zavodu za istraživanje mora i okoliša, Laboratorij za fiziku mora i kemiju vodenih sustava, za rad na HRZZ projektu „Izotopni otisak stratificiranog morskog jezera (Zmajevo oko)“ (ISO-ZOKO), 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje interdisciplinarne prirodne znanosti,
* iskustvo u pisanju znanstvenih članaka,
* aktivno znanje engleskog jezika u govoru i pismu.

Prednost će imati kandidati sa sudjelovanjem u znanstvenoistraživačkom radu, objavljenim radovima i osobnim izlaganjima na znanstvenim konferencijama, s iskustvom u analizi organske tvari u prirodnim vodama primjenom elektroanalitičkih metoda i primjenom metode visokotemperaturne katalitičke oksidacije ugljika (HTCO) i izotopne frakcionacije (13C, 15N, 34S), kao i s vozačkim iskustvom (B kategorija) vezanim uz uzorkovanje i transport uzoraka do laboratorija.

1. suradničko radno mjesto **asistent** u Zavodu za teorijsku fiziku, Grupa za teoriju polja i matematičku fiziku, za rad na HRZZ projektu "Više strukture i simetrije u baždarnim i teorijama gravitacije“, 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij fizike, istraživački smjer,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* izraženi interes za znanstvenoistraživački rad u matematičkoj fizici,
* aktivno znanje engleskog jezika u govoru i pismu.
1. suradničko radno mjesto **asistent** u Zavodu za eksperimentalnu fiziku, Laboratorij za fotoniku i kvantnu optiku, za rad u području prirodnih znanosti, polje fizika, 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij fizike – istraživački smjer (studij fizike) ili nastavnički smjer (studij fizike ili studij matematike i fizike),
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* aktivno znanje engleskog jezika u govoru i pismu.

Prednost će imati kandidati s iskustvom u eksperimentalnom radu u kvantnoj optici, s iskustvom u izgradnji eksperimentalnih postava koji uključuju rad s kvantno prepletenim fotonima te s predznanjem u matematičkim disciplinama, posebno u teoriji brojeva.

1. suradničko radno mjesto **asistent** u Zavodu za kemiju materijala, Laboratorij za biotehnologiju u akvakulturi, za rad na HRZZ projektu „Neuroprotektivno djelovanje florotanina iz makroalgi Jadranskog mora u zebrici *Danio rerio* kao modelu Parkinsonove bolesti“ - u području prirodnih znanosti, polje biologija, 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij iz područja prirodnih znanosti, polje biologija, ili iz područja biotehničkih znanosti, polje biotehnologija ili prehrambena tehnologija,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* aktivno znanje engleskog jezika u govoru i pismu.

Prednost će imati kandidati s vozačkom dozvolom (B kategorija), s iskustvom u znanstvenoistraživačkom radu i u eksperimentalnom radu u laboratoriju, s poznavanjem spektrofotometrijskih tehnika i iskustvom rada s modelnim organizmima, te kandidati s dobivenim priznanjima, nagradama, stipendijama i sl. za izvrsnost u studiranju.

1. suradničko radno mjesto **asistent** u Zavodu za molekularnu biologiju, Laboratorij za staničnu dinamiku, za rad na HRZZ projektu „Raščlamba zalihosti izoformi proteina Rac1 u protistu *Dictyostelium discoideum*“, 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij molekularne biologije,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* aktivno znanje engleskog jezika u govoru i pismu.

Prednost će imati kandidati s iskustvom u radu sa staničnom kulturom protista *Dictyostelium discoideum*, osnovnim metodama molekularne biologije te u konfokalnoj mikroskopiji.

1. suradničko radno mjesto **asistent** u Zavodu za molekularnu biologiju, Laboratorij za molekularnu genetiku, za rad u području prirodnih znanosti, polje biologija - na HRZZ projektu „Uloga plastičnosti i robusnosti u evolucijskim mehanizmima razvoja oka špiljske tetre *Astyanax mexicanus*“ (*EvoEye*) – 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij iz područja prirodnih znanosti, polje biologija, ili iz područja biotehničkih znanosti, polje biotehnologija, ili iz interdisciplinarnih područja znanosti, polje biotehnologija u biomedicini,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* izvrsno znanje engleskog jezika u govoru i pismu.

Prednost će imati kandidati s interesom za evolucijsku biologiju, s praktičnim iskustvom u bioinformatici, metodama molekularne biologije, eksperimentalnom radu sa životinjama te radu s podzemnim organizmima, kao i kandidati s dobivenim priznanjima, nagradama, stipendijama i sl. za izvrsnost u studiranju.

1. suradničko radno mjesto **asistent** u Zavodu za istraživanje mora i okoliša, Laboratorij za okolišnu mikrobiologiju i biotehnolgiju, za rad u području prirodnih znanosti, polje interdisciplinarne prirodne znanosti - na HRZZ projektu „Praćenje antimikrobne rezistencije analizom podzemnih voda“, 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij iz područja prirodnih znanosti, polje biologija, ili iz područja biotehničkih znanosti, polje biotehnologija ili agronomija (poljoprivreda), ili iz interdisciplinarnih područja znanosti, polje biotehnologija u biomedicini,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij biotehnologije,
* izvrsno znanje engleskog jezika u govoru i pismu.

Prednost će imati kandidati s praktičnim iskustvom u radu sa standardnim mikrobiološkim i molekularno-biološkim tehnikama, s dobivenim priznanjima, nagradama, stipendijama i sl. za izvrsnost u studiranju i za sudjelovanje u istraživačkom radu, s objavljenim znanstvenim radovima i osobnim izlaganjima na znanstvenim konferencijama.

1. suradničko radno mjesto **asistent** u Zavodu za istraživanje mora i okoliša, Laboratorij za biogeokemiju mora i atmosfere, za rad u području prirodnih znanosti, polje interdisciplinarne prirodne znanosti - na HRZZ projektu „Gorući problem onečišćenja zraka u obalnom području Jadrana: uvid u transformacije svojstava lebdećih čestica i njihova utjecaja na zdravlje ljudi i morski okoliš“ (ADIAirBURN), 1 izvršitelj/-ica

Uz opće kriterije za zasnivanje radnog odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* sveučilišni diplomski studij ili sveučilišni integrirani prijediplomski i diplomski studij kemije, kemijske tehnologije, biologije, biotehnologije ili fizike, ili interdisciplinarni studij znanosti o okolišu,
* ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij,
* izvrsno znanje engleskog jezika u govoru i pismu.

Prednost će imati kandidati s iskustvom u obradi podataka putem naprednih programskih jezika i paketa, sa spremnošću na terenski rad, sa sudjelovanjem u znanstvenoistraživačkom radu, s objavljenim znanstvenim radovima i osobnim izlaganjima na znanstvenim konferencijama, s dobivenim priznanjima, nagradama i sl. za izvrsnost u studiranju i istraživačkom radu, te s vozačkom dozvolom (B kategorija).

1. suradničko radno mjesto **viši** **asistent** u Zavodu za teorijsku fiziku, Grupa za fiziku čestica i kozmologiju, za rad na HRZZ projektu „Neperturbativni QCD u fizici teških okusa“, na određeno vrijeme do 30.11.2026., 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje fizika,
* iskustvo u radu u teorijskoj fizici elementarnih čestica,
* aktivno znanje engleskog jezika u govoru i pismu.
1. suradničko radno mjesto **viši** **asistent** u Zavodu za organsku kemiju i biokemiju, Laboratorij za stereoselektivnu sintezu i biokatalizu, za rad u području prirodnih znanosti, polje kemija - na HRZZ projektu „Proširivanje sintetskog opsega halogenhidrin dehalogenaza“ (*SynthScope*), radno mjesto s posebnim uvjetima rada, na određeno vrijeme do 30.11.2026., 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje kemija, ili iz interdisciplinarnih područja znanosti, polje biotehnologija u biomedicini,
* aktivno znanje engleskog jezika u govoru i pismu.

Prednost će imati kandidati s iskustvom u organskoj sintezi i/ili biokatalizi, dokazivo koautorstvom na znanstvenim radovima u eksperimentalnoj organskoj kemiji.

1. suradničko radno mjesto **viši asistent** u Zavodu za molekularnu biologiju, Laboratorij za molekularnu genetiku, za rad u području prirodnih znanosti, polje biologija - na HRZZ projektu „Uloga plastičnosti i robusnosti u evolucijskim mehanizmima razvoja oka špiljske tetre *Astyanax mexicanus*“ (*EvoEye*), na određeno vrijeme od 18 mjeseci, a najdulje do 30.11.2026., 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje biologija ili interdisciplinarne prirodne znanosti, ili iz područja biomedicine i zdravstva, polje temeljne medicinske znanosti ili veterinarska medicina, ili iz područja biotehičkih znanosti, polje biotehnologija ili interdisciplinarne biotehničke znanosti,
* izvrsno znanje engleskog jezika u govoru i pismu.

Prednost će imati kandidati s interesom za evolucijsku biologiju, s praktičnim iskustvom u bioinformatici, metodama molekularne biologije, eksperimentalnom radu sa životinjama i radu s podzemnim organizmima.

1. suradničko radno mjesto **viši asistent** u Zavodu za istraživanje mora i okoliša, Laboratorij za fiziku mora i kemiju vodenih sustava, za rad u području prirodnih znanosti, polje interdisciplinarne prirodne znanosti - na HRZZ projektu „Izotopni otisak stratificiranog morskog jezera (Zmajevo oko)“ (ISO-ZOKO), na određeno vrijeme od 17 mjeseci, a najdulje do 30.11.2026., 1 izvršitelj/-ica

Uz opće kriterije za zasnivanje radnog odnosa iz članka 39. stavka 7. Zakona o visokom obrazovanju i znanstvenoj djelatnosti kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje interdisciplinarne prirodne znanosti, kemija, biologija ili geofizika, ili interdisciplinarni studij znanosti o okolišu,
* iskustvo u pisanju znanstvenih članaka,
* aktivno znanje engleskog jezika u govoru i pismu.

Prednost će imati kandidati sa sudjelovanjem u znanstvenoistraživačkom radu, objavljenim radovima i osobnim izlaganjima na znanstvenim konferencijama, s iskustvom u analizi dugoročnih podataka, s izraženim interesom i sposobnostima za znanstvenoistraživački rad interdisciplinarnim pristupom, te za provođenje fizičko-kemijskih i biogeokemijskih istraživanja u prirodnim sustavima, s poznavanjem elektroanalitičkih metoda u analizi prirodnih sustava, uz inicijativnost, kreativnost i neovisnost u radu.

**Kriteriji za izbor na suradničko radno mjesto:**

Uz prijavu na natječaj za radno mjesto **viši asistent** treba priložiti: životopis, odgovarajuću diplomu, e-mail kontakt barem jedne osobe za preporuku i ostale dokaze o ispunjavanju kriterija natječaja.

Uz prijavu na natječaj za radno mjesto **viši asistent iz točke 15.** treba priložiti i motivacijsko pismo na engleskom jeziku.

Radni odnos za radno mjesto **viši asistent iz točke 13.-16.** za rad na projektu koji financira HRZZ može se zasnovati najviše dva puta, i to na dva različita projekta, samo s kandidatom kod kojeg razdoblje od upisa doktorskog studija do zapošljavanja na radnom mjestu iz ovog natječaja nije dulje od 10 godina.

Radni odnos za radna mjesta **viši asistent iz točke 2.-5.** zasniva se na određeno vrijeme u trajanju od četiri godine.

Radni odnos za radno mjesto **viši asistent** zasniva se na određeno vrijeme u trajanju najdulje četiri godine. S kandidatom za radno mjesto viši asistent koji je već bio zaposlen na radnom mjestu viši asistent, radni odnos se može zasnovati najdulje na vrijeme preostalo do 4 godine, a kandidat je obvezan dostaviti dosadašnje ugovore o radu na radnom mjestu višeg asistenta.

Uz prijavu na natječaj za radno mjesto **asistent** treba priložiti: životopis, odgovarajuću diplomu o završenom studiju, dopunsku ispravu o studiju (prijediplomskom i diplomskom, odnosno integriranom studiju) kojom se potvrđuje koji su ispiti položeni i s kojom ocjenom, e-mail kontakt barem jedne osobe za preporuku i ostale dokaze o ispunjavanju kriterija natječaja.

Radni odnos za radno mjesto **asistent** zasniva se na određeno vrijeme u trajanju od 5 godina. S kandidatom za radno mjesto asistent koji je već bio zaposlen na radnom mjestu asistent, radni odnos se može zasnovati samo na vrijeme preostalo do 5 godina, a kandidat je obvezan dostaviti dosadašnje ugovore o radu na radnom mjestu asistenta.

Asistent izabran na suradničko radno mjesto asistent obvezan je upisati doktorski studij.

Radni odnos za sva suradnička radna mjesta zasniva se uz probni rad od 6 mjeseci.

Kandidat izabran na suradničko radno mjesto koji je visokoškolsku kvalifikaciju stekao u inozemstvu mora prije zasnivanja radnog odnosa priložiti Mišljenje o vrednovanju inozemne visokoškolske kvalifikacije izdano od Agencije za znanost i visoko obrazovanje.

**III. za izbor na stručna radna mjesta:**

1. stručno radno mjesto **viši** **stručni suradnik u sustavu znanosti i visokom obrazovanju** u Zavodu za fizičku kemiju, Laboratorij za elektronsku spinsku spektroskopiju, za rad u području prirodnih znanosti, polje kemija, 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* akademski stupanj doktora znanosti iz područja prirodnih znanosti, polje kemija,
* aktivno znanje engleskog jezika u govoru i pismu.

Prednost će imati kandidati s iskustvom u metodama spektroskopije elektronskom spinskom rezonancijom (ESR) s posebnim naglaskom na kontinuirana mjerenja na različitim ESR frekvencijama, te s iskustvom u izradi stručnih i financijskih izvješća, pripremanju materijala za radionice/seminare te koordinacijom lokalnih i međunarodnih stručnjaka, pružanjem logističke potpore tijekom provedbe stručnih aktivnosti.

1. stručno radno mjesto **viši** **stručni suradnik u sustavu znanosti i visokom obrazovanju** u Zavodu za molekularnu biologiju, Laboratorij za biofiziku stanice, za rad na naprednim konfokalnim mikroskopijskim sustavima u Laboratoriju za biofiziku stanice i Laboratoriju za staničnu dinamiku, 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* sveučilišni diplomski studij biologije,
* najmanje šest godina radnog staža na stručnim poslovima,
* aktivno znanje engleskog jezika u govoru i pismu.

Prednost će imati kandidati s dugogodišnjim iskustvom u radu s konfokalnim mikroskopijskim sustavima, održavanju mikroskopijskih sustava te edukaciji korisnika za rad s navedenim sustavima.

1. stručno radno mjesto **viši** **stručni suradnik u sustavu znanosti i visokom obrazovanju** u Zavodu za istraživanje mora i okoliša, Laboratorij za biogeokemiju mora i atmosfere, za rad na sustavu za mikroskopiju atomskih sila (AFM), 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* sveučilišni diplomski studij iz područja prirodnih znanosti, polje biologija ili interdisciplinarne prirodne znanosti,
* akademski stupanj doktora znanosti iz područja prirodnih znanosti, polje biologija ili interdisciplinarne prirodne znanosti,
* aktivno znanje engleskog jezika u govoru i pismu.

Prednost će imati kandidati s iskustvom u primjeni mikroskopije atomskih sila, iskustvom u radu s laboratorijskim staničnim kulturama, iskustvom u znanstvenoistraživačkom radu s objavljenim znanstvenim radovima i priopćenjima sa znanstvenih skupova, te s nagradama i sl. za znanstvenoistraživački rad.

1. stručno radno mjesto **viši** **stručni suradnik u sustavu znanosti i visokom obrazovanju** u Centru za informatiku i računarstvo, za rad na poslovima održavanja i vođenja računalnog klastera te pružanja tehničke i stručne pomoći korisnicima, 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* sveučilišni diplomski studij iz područja tehničkih znanosti, polje računarstvo ili elektrotehnika, ili iz područja biotehničkih znanosti, polje biotehnologija, ili iz područja prirodnih znanosti, polje matematika ili fizika,
* najmanje šest godina radnog staža na stručnim poslovima,
* aktivno znanje engleskog jezika u govoru i pismu.

Prednost će imati kandidati s naprednim znanjem *Python i C/C++* programskih jezika, iskustvom administriranja Unix i HPC sustava, iskustvom u razvoju IT rješenja za unaprjeđenje rada na HPC sustavima, profiliranju performansi te postavljanju i održavanju korisničkih radnih okolina.

1. stručno radno mjesto **viši** **stručni suradnik u sustavu znanosti i visokom obrazovanju** u Zavodu za molekularnu medicinu, Laboratorij za bioanalitiku, za rad u području biomedicine i zdravstva, polje temeljne medicinske znanosti - na projektu „Metaproteomika patvorenih namirnica“ (MetaPatvor), na određeno vrijeme do 28.6.2026., 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* akademski stupanj specijalista kemije, biologije ili molekularne biologije s tri godine radnog staža na stručnim poslovima ili akademski stupanj doktora znanosti kemije, biologije ili molekularne biologije,
* aktivno znanje engleskog jezika u govoru i pismu.

Prednost će imati kandidati s vještinama i znanjima vezanim uz proteomiku, s objavljenim znanstvenim radovima i priopćenjima sa znanstvenih skupova.

1. stručno radno mjesto **stručni suradnik u sustavu znanosti i visokom obrazovanju** u Zavodu za fizičku kemiju, Grupa za računalne bioznanosti, za rad na poslovima obrade podataka metodama analitičkog i numeričkog pristupa i računalnim simulacijama - na HRZZ projektu „Raščlamba zalihosti izoformi proteina Rac1 u protistu *Dictyostelium discoideum*“, na određeno vrijeme od 6 mjeseci, 1 izvršitelj/-ica

Uz opće kriterije za zasnivanje radnog odnosa iz članka 61. Statuta Instituta Ruđer Bošković kandidati trebaju ispunjavati kriterije:

* sveučilišni diplomski studij fizike,
* poznavanje analitičkog i/ili numeričkog pristupa u kombinaciji sa simulacijama,
* aktivno znanje engleskog jezika u govoru i pismu
* napredno znanje rada na računalu.

Prednost će imati kandidati s iskustvom u znanstvenoistraživačkom radu i u obradi podataka iz računalnih simulacija te u naprednoj analizi slike dobivenoj optičkom mikroskopijom.

**Uvjeti za izbor na stručno radno mjesto:**

Uz prijavu za natječaj za stručno radno mjesto u sustavu znanosti i visokom obrazovanju treba priložiti: životopis, odgovarajuću diplomu te dokaze o ispunjavanju ostalih uvjeta natječaja.

Uz prijavu na natječaj za radno mjesto **stručni suradnik** **u sustavu znanosti i visokom obrazovanju iz točke 22.** treba priložiti i motivacijsko pismo na engleskom jeziku, kao i e-mail kontakt barem jedne osobe za preporuku.

Radni odnos za stručna radna mjesta **od točke 17. do 20.** zasniva se na neodređeno vrijeme.

Radni odnos za stručno radno mjesto zasniva se uz probni rad od 6 mjeseci.

Kandidat izabran na stručno radno mjesto koji je visokoškolsku kvalifikaciju stekao u inozemstvu mora prije zasnivanja radnog odnosa priložiti Mišljenje o vrednovanju inozemne visokoškolske kvalifikacije izdano od Agencije za znanost i visoko obrazovanje.

**Ostvarivanje prava prednosti pri zapošljavanju:**

Sukladno članku 13. Zakona o ravnopravnosti spolova na natječaj se mogu javiti osobe oba spola.

Osobe koje se pozivaju na prednost pri zapošljavanju u skladu s odredbama članka 102. Zakona o hrvatskim braniteljima iz Domovinskog rata i članovima njihovih obitelji (v.: <https://tinyurl.com/585v72re> ) i kod kojih ne postoje zapreke iz članka 104. tog zakona, dužne su dostaviti svu potrebnu dokumentaciju iz članka 103. tog zakona kako bi mogle ostvariti tu prednost.

Osobe koje se pozivaju na prednost pri zapošljavanju u skladu s odredbama članka 48. Zakona o civilnim stradalnicima iz Domovinskog rata (v.: <https://tinyurl.com/mryde86c> ) i kod kojih ne postoje zapreke iz članka 50. tog zakona, dužne su dostaviti svu potrebnu dokumentaciju iz članka 49. tog zakona kako bi mogle ostvariti tu prednost.

Osobe koje se pozivaju na prednost pri zapošljavanju u skladu s odredbama članka 9. Zakona o profesionalnoj rehabilitaciji i zapošljavanju osoba s invaliditetom (v.: <https://tinyurl.com/mrysyuns> ) i kod kojih ne postoje zapreke iz članka 9. stavka 18. tog zakona, dužne su dostaviti dokaz o invaliditetu kako bi mogle ostvariti tu prednost.

**Upute za dostavu prijava na natječaj** - **isključivo elektroničkim putem:**

Natječaj objavljen na internetskoj stranici Instituta Ruđer Bošković i službenom internetskom portalu za radna mjesta Europskoga istraživačkog prostora, dostupan je na internet adresi <http://www.irb.hr/O-IRB-u/Administrativne-strucne-i-tehnicke-sluzbe/Natjecaji-za-radna-mjesta> .

Prijava na natječaj podnosi se u roku od 30 dana od dana objave u Narodnim novinama, objedinjena u jednoj .pdf datoteci ne većoj od 15 MB (ne dostavljati autorske radove, disertacije i sl. – na njih se može uputiti linkom), na adresu elektroničke pošte: natjecaji.pisarnica@irb.hr .

U **predmet** elektroničke poruke obavezno upisati: **Prijava na natječaj za radno mjesto \_\_\_\_\_\_\_\_\_** (naziv radnog mjesta na koje se kandidat prijavljuje) **- točka \_\_\_\_** (ovog natječaja).

Nepravovremene prijave, prijave bez priloženih dokaza o ispunjavanju kriterija iz natječaja (nepotpune prijave), prijave bez navedenog radnog mjesta i točke natječaja na koju se kandidat prijavljuje, kao i prijave dostavljene suprotno uputi za elektroničku dostavu, neće se razmatrati.

Ravnatelj

Dr. sc. David Matthew Smith